దీపావళి సంతోషంగా సాగాలంటే.. ఈ జాగ్రత్తలు తప్పనిసరి WATCH LIVE TV
గంగూలీ.. మ్యాచ్ గమనాన్ని చెప్తావా..?
ఒకప్పటి సహచర ఆటగాళ్లు గంగూలీ, పాంటింగ్, గ్రేమ్ స్మిత్‌లతో కలిసి మ్యాచ్ గమనాన్ని కామెంటరీ బాక్స్ నుంచి చెప్పడం కోసం చాలా ఆసక్తిగా ఎదురు చూస్తున్నా
TNN | Updated:
Apr 18, 2017, 05:48PM IST
భారత మాజీ కెప్టెన్ సౌరవ్ గంగూలీ చాలా కాలం తర్వాత మళ్లీ క్రికెట్&zwnj;తో ప్రత్యక్షంగా మమేకంకానున్నారు. ఆటకి రిటైర్మెంట్ ప్రకటించిన తర్వాత కొంతకాలం విశ్రాంతి తీసుకున్న గంగూలీ.. ప్రస్తుతం బెంగాల్ క్రికెట్ అసోషియేషన్ (క్యాబ్) అధ్యక్షుడిగా కొనసాగుతున్నాడు. అప్పుడప్పుడు బీసీసీఐ కార్యక్రమాల్లో, ఈడెన్ గార్డెన్స్&zwnj;లో మ్యాచ్&zwnj;లు జరిగినప్పుడు తప్ప గంగూలీని అభిమానులు చూడలేకపోతున్నారు. అయితే జూన్ 1 నుంచి 18 వరకు ఇంగ్లాండ్ వేదికగా జరగనున్న ఛాంపియన్స్ ట్రోఫీలో గంగూలీ కామెంటేటర్&zwnj;గా కొత్త అవతారం ఎత్తనున్నాడు. ఇప్పటికే దీనికి సంబంధించిన చర్చలు కూడా పూర్తవగా.. గంగూలీతో పాటు మెక్&zwnj;కలమ్ (న్యూజిలాండ్), సంగక్కర (శ్రీలంక), రికీ పాంటింగ్ (ఆస్ట్రేలియా), గ్రేమ్ స్మిత్ (దక్షిణాఫ్రికా) తదితర దిగ్గజాలు కామెంటరీ బాక్స్&zwnj;లో తమ గళాన్ని వినిపించనున్నారు.
ఎనిమిది దేశాల క్రికెట్ జట్లు పోటీపడుతున్న ఈ ఛాంపియన్స్ ట్రోఫీకి మరింత ఆదరణ పెంచేందుకే ఈ మాజీ కెప్టెన్లని వ్యాఖ్యాతలుగా తీసుకుంటున్నట్లు తెలుస్తోంది. ప్రతి మ్యాచ్ అభిమానుల్ని మంత్ర ముగ్ధుల్ని చేసేలా 34 కెమెరాలతో చిత్రీకరించనున్నారు. &lsquo;ఒకప్పటి సహచర ఆటగాళ్లు గంగూలీ, పాంటింగ్, గ్రేమ్ స్మిత్&zwnj;లతో కలిసి మ్యాచ్ గమనాన్ని కామెంటరీ బాక్స్ నుంచి చెప్పడం కోసం చాలా ఆసక్తిగా ఎదురు చూస్తున్నా. కామెంటరీ రూములో మా మధ్య చాలా సరదా వాతావరణం ఉంటుందని నేను అనుకుంటున్నా. తప్పకుండా మా వ్యాఖ్యానంతో అభిమానుల్ని అలరిస్తాం&rsquo; అని మెక్&zwnj;కలమ్ వివరించాడు.